cyanic-selkie/wikianc huggingface dataset:
সেলমা ইরমাক
রাজনৈতিক জীবন এবং আইনি মামলা
২০১৪ সালের ৪ জানুয়ারি দিয়ারবাকির হাই ক্রিমিনাল কোর্টের সিদ্ধান্তে তাকে মুক্তি দেওয়া হয়। মোস্তফা বালবে এর মামলায় তুর্কি সাংবিধানিক আদালতের এক যুগান্তকারী সিদ্ধান্তের পর তিনি মুক্তি লাভ করেন। মুক্তি লাভের পর তিনি ২০১৪ সারের ৭ জানুয়ারি তারিখে তুর্কি পার্লামেন্টে শপথ গ্রহণ করেন এবং ডেমোক্রেটিক সোসাইটি কংগ্রেসের (ডিটিকে) সহ-সভাপতি হন এবং ২০১৬ পর্যন্ত তিনি উক্ত পদে ছিলেন। জুন মাসে অনুষ্ঠিত সংসদ নির্বাচন ে এবং ২০১৫ সালের নভেম্বরে সংসদ নির্বাচনে তিনি এইচডিপি পার্টি থেকে হাকারি এলাকার প্রতিনিধি হিসাবে এমপি নির্বাচিত হন।
২০১৬ সালের ৪ নভেম্বর তাকে সন্ত্রাসী কার্যকলাপের অভিযোগে গ্রেপ্তার করা হয় এবং ২০১৭ সালের নভেম্বরে তাকে একটি সন্ত্রাসী সংগঠনের সদস্য এবং সন্ত্রাসী প্রচারণা চালানোর জন্য ১০ বছরের কারাদণ্ড দেওয়া হয়। ২০১৮ সালের মার্চ মাসে গাজিয়ানটেপের একটি আদালত এই সাজা বহাল রাখে এবং একই বছর এপ্রিল মাসে তাকে সংসদ থেকে বরখাস্ত করা হয়। ২০১৯ সালের ১৫ জানুয়ারি তিনি ঘোষণা করেন যে তিনি আব্দুল্লাহ ওজালানের জন্য আরও ভালো বন্দী অবস্থার দাবিতে লায়লা গুভেনের সাথে তার অনশন কর্মসূচিতে যোগ দেবেন। তুরস্কের ক্যাসেশন কোর্টের রাষ্ট্রীয় প্রসিকিউটর বেকির শাহিন ১৭ মার্চ ২০২১ তারিখে সাংবিধানিক আদালতে একটি মামলা দায়ের করেন যাতে ইরমাক এবং অন্যান্য ৬৮৬ জন এইচডিপি রাজনীতিবিদকে রাজনৈতিক কর্মকাণ্ডে জড়িত থাকার ব্যাপারে পাঁচ বছরের নিষেধাজ্ঞা চাওয়া হয়। একইসাথে শাহিন পিকেকে এবং এইচডিপির মধ্যে কোন পার্থক্য নেই বলে যুক্তি দেখিয়ে এইচডিপি বন্ধ করার আবেদন জানিয়ে মামলাটি দায়ের করেন।
ধনবাড়ী সরকারি ডিগ্রী কলেজ
ধনবাড়ী সরকারি ডিগ্রী কলেজ বাংলাদেশের টাঙ্গাইল জেলার ধনবাড়ী উপজেলার অন্তর্গত একটি সরকারি শিক্ষা প্রতিষ্ঠান।
ফ্রিম্যাসনরি
thumb|right|220px|ম্যাসনীয় [[স্কোয়ার এবং কম্পাস. (G বর্ণটি সহ বা ছাড়া পাওয়া যায়)]] থাম্ব ফ্রিম্যাসনরি একটি গুপ্ত ভ্রাতৃসংঘ। ফ্রিম্যাসনদের দাবী অনুসারে বর্তমানেও এই সংঘ তথা সমাজের মিলিয়ন মিলিয়ন সদস্য রয়েছে যারা পৃথিবীর বিভিন্ন স্থানে বিভিন্ন রূপে বিরাজমান আছেন। তবে তাত্ত্বিকদের অনেকের মতেই প্রকৃত ফ্রিম্যাসনরির স্থায়িত্বকাল ছিল শলোমনের মন্দির নির্মাণের সময়কাল থেকে মধ্যযুগে ১৬০০ শতাব্দী পর্যন্ত।
আজিজুল হক (মুফতি)
আজিজুল হক (১৯০৩ — ১৯৬১) ছিলেন একজন বাংলাদেশী ইসলামি পণ্ডিত, হানাফি সুন্নি আলেম, শিক্ষাবিদ, সুফি সাধক এবং সমাজ সংস্কারক। তিনি ছিলেন আল জামিয়া আল ইসলামিয়া পটিয়ার প্রতিষ্ঠাতা এবং ১ম আচার্য। তাকে কুতুবুল আলম / কুতুবে যামান মনে করা হয়।
প্রারম্ভিক জীবন
আজিজুল হক ১৯০৩ সালে চট্টগ্রামের পটিয়া থানার অন্তর্গত চরকানাই গ্রামে মুন্সি বাড়ির এক মুসলিম পরিবারে জন্মগ্রহন করেন। তার পিতার নাম মাওলানা নুর আহমদ যিনি তার এগারো মাস বয়সে মারা যান। অন্যদিকে তার এগারো বছর বয়সে মা মারা যান। তখন থেকে তার দাদা মুন্সি সূরত আলী আজিজুল হককে লালন পালন করেন।
শিক্ষাজীবন
১৯১৪ সালে তার দাদা তাকে আল জামিয়াতুল আরবিয়াতুল ইসলামিয়া জিরিতে জামেয়া জিরির পরিচালক শাহ আহমদ হাসান এর তত্ত্বাবধানে ভর্তি করান।
১৯২৪ সালে দাওরায়ে হাদীস সম্পন্ন করে উচ্চ শিক্ষার জন্য ভারতে দারুল উলুম দেওবন্দ এবং মাযাহির উলুম, সাহারানপুরে হাদীস, দর্শন, ফিকহ ইত্যাদি বিষয়ে উচ্চতর শিক্ষা অর্জন করেন। ১৯২৪ সালে আশরাফ আলী থানবীর সাহচর্যে প্রায় নয় মাস আধ্যাত্মিকতার চর্চা করে দেশে ফিরে আসেন।
কর্মজীবন
১৯২৭ থেকে ১৯৪০ পর্যন্ত জামিয়া জিরিতে তিনি মুফতি ও মুফাসসির পদে অধিষ্ঠিত ছিলেন। ১৯৩৮ সালে তার শিক্ষক জমিরুদ্দীনের পৃষ্ঠপোষকতায় পটিয়ায় ‘জমিরিয়া কাসেমুল উলুম’ নামে একটি ধর্মীয় শিক্ষাপ্রতিষ্ঠান প্রতিষ্ঠা করেন। যা পরবর্তীতে সময়ে আল জামিয়া আল ইসলামিয়া পটিয়া নামে ইসলামি বিশ্ববিদ্যালয়ে পরিণত হয়। তিনি আজীবন এর আচার্যের দায়িত্ব পালন করেছেন।
পারিবারিক জীবন
জামিয়া জিরিতে অধ্যাপনাকালে তিনি পশ্চিম পটিয়ার অন্তর্গত হরিণখাইন নিবাসী বদিউর রহমান সওদাগরের মেয়ের সাথে বিবাহ বন্ধনে আবদ্ধ হন। তার তিন ছেলে ও চার মেয়ে।
মৃত্যু
তিনি ১৯৬১ সালের ৩ মার্চ জুমার নামাজের পূর্ব মূহুর্তে মৃত্যুবরণ করেন। আন্দরকিল্লা শাহী জামে মসজিদের তৎকালীন ইমাম আব্দুল করিম মাদানির ইমামতিতে জামিয়া পটিয়ার মাঠে তার জানাজার নামাজ অনুষ্ঠিত হয়। জামিয়ার কবরস্থানে তাকে দাফন করা হয়, বর্তমানে এই কবরস্থানের নাম “মাকবারায়ে আযীযী”। মৃত্যুকালে তার বয়স হয়েছিল ৬৩ বছর।
চাঁদের পাহাড় (উপন্যাস)
চাঁদের পাহাড় প্রখ্যাত সাহিত্যিক বিভূতিভূষণ বন্দ্যোপাধ্যায় রচিত একটি বাংলা রোমাঞ্চকর উপন্যাস। ১৯৩৭ সালে গ্রন্থাকারে বের হওয়া এই উপন্যাসটি শঙ্কর নামক ভারতবর্ষের সাধারণ এক তরুণের আফ্রিকা মহাদেশ জয় করার কাহিনী। বাংলা ভাষায় অন্যতম জনপ্রিয় ও গুরুত্বপূর্ণ রোমাঞ্চকর উপন্যাস।
কাহিনী
চাঁদের পাহাড়-এর কাহিনী এক বাঙালি অভিযাত্রীর ওপর ভিত্তি করে গড়ে উঠেছে, যে ১৯০৯-১৯১০ সাল নাগাদ আফ্রিকা যায়। শঙ্কর রায় চৌধুরী, এই উপন্যাসের নায়ক, গ্র্যাজুয়েশন করার পর পাটকলে চাকরি পায়। কিন্তু সে রোমাঞ্চ খোঁজে। সে আফ্রিকার দুর্গম স্থানে যেতে চায়।
অবশেষে তার গ্রামের এক অধিবাসী, যে আফ্রিকায় কাজ করে, তার সহায়তায় সে আফ্রিকায় ক্লার্ক হিসেবে কাজ পায় এবং উগান্ডা রেলওয়েতে চাকরি পায়। কিন্তু সেখানে মানুষখেকো সিংহ, প্রথম বিশ্বযুদ্ধ-এর আগের সমস্যা থাকে। ইতিমধ্যে সিংহের সাথে তার যুদ্ধ হয়। এছাড়াও এখানে ব্ল্যাক মাম্বা সাপের আক্রমণ হয়। এখানেই সে পর্তুগিজ অভিযাত্রীক ও স্বর্ণসন্ধানী ডিয়েগো আলভারেজ-এর দেখা পায়। আলভারেজ তাকে তার সময়ের ঘটনা বলে। সে এবং তার সঙ্গী জিম কার্টার পৃথিবীর সবচেয়ে বড় হীরক খনির সন্ধান পায়। কিন্তু ভয়ংকর জন্তু বুনিপ জিমকে মেরে ফেলে এবং আলভারেজ ফিরে আসতে বাধ্য হয়।
সব শুনে শঙ্কর ক্লার্কের চাকরি ছেড়ে দিয়ে আলভারেজের সাথে খনি অনুসন্ধানে বের হয়। তারা ঘন জঙ্গলে প্রবেশ করে। পথে তাদের অবর্ণনীয় অসুবিধা হয়। জ্বলন্ত আগ্নেয়গিরি তাদের পথে বিরাট বাধা হয়ে দাঁড়ায়। এক পর্যায়ে আলভারেজকেও সেই বুনিপ মেরে ফেলে। শঙ্কর একা হয়ে পড়ে।
সে সত্যতার খোঁজে বের হয়। সে বুনিপের গুহা খুঁজে পায়। সে নিজের অজান্তেই হীরকের খনি খুঁজে পায়। সেই গুহায় সে পথ হারিয়ে ফেলে। এক পর্যায়ে কিছু পাথরের সহায়তায় সে গুহা থেকে বের হতে সক্ষম হয়। সে সাথে করে কিছু পাথর নিয়ে আসে। আসলে সেই পাথরগুলো আর কিছুই নয়, কাঁচা হীরা। সে ইতালীয় অভিযাত্রীক আত্তিলীয় গাত্তির নোট থেকে জানতে পারে, আসলে সে যেই গুহায় পৌছেছিল, সেই গুহায়ই বিখ্যাত হীরক খনি, যার জন্য জিম ও আলভারেজ তাদের জীবন হারিয়েছে।
শঙ্কর বইয়ের শেষে বলে যে সে আবার বড় দল নিয়ে এসে এই হীরক খনির সন্ধান করবে, যার জন্য আলভারেজ,কার্টার ও আত্তিলীয় জীবন দিয়েছে।
চরিত্রসমূহ
বিভূতিভূষণ কোনদিনও ভারতবর্ষের বাইরে পা রাখেননি। তিনি বিভিন্ন ভ্রমণ-বিষয়ক ম্যাগাজিন ও গাইড গ্রন্থ পড়েই আফ্রিকার এমন নিখুঁত বর্ণনা দিয়েছেন। তবে এ বর্ণনা একেবারেই যথার্থ এবং আফ্রিকার রহস্যময়তাকেই যেন আরও বাড়িয়ে দিয়েছে।
চলচ্চিত্র
150px|thumbnail|চলচ্চিত্রের পোস্টার। উপন্যাসের কাহিনীর ওপর ভিত্তি করে প্রখ্যাত পরিচালক কমলেশ্বর মুখোপাধ্যায় এর পরিচালনায় ও শ্রী ভেঙ্কটেশ ফিল্মসের প্রযোজনায় নির্মিত হয় বাংলা চলচ্চিত্রের (চলচ্চিত্রটি মুক্তির সময় পর্যন্ত) সর্বাধিক বাজেট (প্রায় inr 150000000) এর চলচ্চিত্র চাঁদের পাহাড়। এতে প্রধান ভূমিকা, শঙ্কর-এর চরিত্রে অভিনয় করেন দেব। ২০১৩ সালের ডিসেম্বরে চলচ্চিত্রটি মুক্তি পায়। চলচ্চিত্রটি প্রচুর প্রশংসা পায় এবং সর্বকালের সকল রেকর্ড ভেঙে দিয়ে অল-টাইম ব্লকবাস্টার হয়।
এর সিজিআই ও ভিজ্যুয়াল এফেক্ট হলিউড ও বলিউড এর কথা মাথা রেখে করা হয়। দেবের প্রথম অবাণিজ্যিক চলচ্চিত্রটি তাকে এই ধরনের চলচ্চিত্রের জন্যও উপযুক্ত করে তোলে। অন্যান্য ভূমিকায় ছিলেন ডিয়েগো আলভারেজ চরিত্রে জেরার্ড রুডলফ, জিম কার্টার চরিত্রে মার্টিন সিটো ওটো ও শঙ্করের মা চরিত্রে লাবনী সরকার।
চলচ্চিত্রের দৃশ্যায়ণ করা হয় ক্রুগার জাতীয় পার্ক, ড্রাকেনসবার্গের সৌধ ও কালাহারি মরুভূমিতে।
থেওফিলোস দিকাইওস
থেওফিলোস দিকাইওস  (Θεὀφιλος ὁ Δίκαιος) একজন ইন্দো-গ্রিক রাজা ছিলেন, যিনি আনুমানিক ৯০ খ্রিস্টপূর্বাব্দে খুব অল্প সময়ের জন্য পারোপামিসাদাই অঞ্চল শাসন করেন, যদিও সিনিয়রের মতে তিনি ১৩০ খ্রিস্টপূর্বাব্দে রাজত্ব করেন।
মুদ্রা
থেওফিলোস দিকাইওস যে সমস্ত দ্বিভাষী ভারতীয় মুদ্রা প্রচলন করেন, তাতে হেরাক্লিসের চিত্র মুদ্রিত রয়েছে। মুদ্রাটিতে খরোষ্ঠী লিপিতে ধার্মিকস এবং গ্রিক লিপিতে দিকাইওস উপাধির কথা উৎকীর্ণ রয়েছে।
ব্যাক্ট্রিয়ার থেওফিলোস
থেওফিলোসের নামাঙ্কিত অন্য এক ধরনের মুদ্রা ব্যাক্ট্রিয়া অঞ্চল থেকে আবিষ্কৃত হয়েছে। এই মুদ্রায় এথেনা ও নিকের চিত্র মুদ্রিত রয়েছে। এই মুদ্রায় থেওফিলোসের উপাধি রয়েছে আউতোক্রাতোর। অসমুন্ড বোপেয়ারাচ্চির মতে ইন্দো-গ্রিক শাসক থেওফিলোস দিকাইওস ও ব্যাক্ট্রিয়ার থেওফিলোস আউতোক্রাতোর একই ব্যক্তি যদিও জ্যাকবসন মনে করেন যে দুইজন ভিন্ন ব্যক্তি।
ইয়েতি এয়ারলাইন্স
ইতিহাস
ইয়েতি এয়ারলাইন্স ১৯৯৮ সালের মে মাসে আং শেরিং শেরপা দ্বারা প্রতিষ্ঠিত হয়েছিল এবং ১৭ আগস্ট ১৯৯৮-এ এর এয়ার অপারেটর সার্টিফিকেট পায়। এটি দুটি ডি হ্যাভিল্যান্ড কানাডা ডিএইচসি-৬ টুইন অটার নিয়ে যাত্রা শুরু করে।
২০০৯ সালে, ইয়েতি এয়ারলাইনস সহায়ক সংস্থা তারা এয়ারের প্রতিষ্ঠা করে যার কাছে এটি নেপালের গ্রামীণ এবং পাহাড়ী বিমানবন্দরগুলিতে তার STOL অপারেশনগুলিকে আউটসোর্স করে এবং তার নিজ নিজ বিমান, DHC-6 টুইন অটার এবং ডর্নিয়ার 228s তারা এয়ারে স্থানান্তর করে।
ইয়েতি এয়ারলাইন্স এবং তারা এয়ার একত্রিত হয়ে নেপালের বৃহত্তম অভ্যন্তরীণ বিমান সংস্থা গঠন করে; ২০০৮ সালের জানুয়ারী পর্যন্ত এই গ্রুপের মোট মার্কেট শেয়ারের ৬০% এর বেশি। একসঙ্গে, ইয়েতি এয়ারলাইনস এবং তারা এয়ার যেকোন নেপালি এয়ারলাইনের মধ্যে সবচেয়ে বিস্তৃত অভ্যন্তরীণ ফ্লাইট নেটওয়ার্ক রয়েছে এবং নেপালের বেশিরভাগ গন্তব্যে চলাচল করে।
মুহাম্মদ হাবিব শাকির
মুহাম্মদ হাবিব শাকির (জন্ম: ১৮৬৬ কায়রো - মৃত্যু: ১৯৩৯ কায়রো) (محمد حبيب شاكر  ) ছিলেন মিশরের একজন বিচারক। তিনি কায়রোতে জন্মগ্রহণ করেন এবং আল-আজহার বিশ্ববিদ্যালয় থেকে স্নাতক অর্জন করেছিলেন।
জীবনী
শেখ মুহাম্মদ শাকির বিন আহমদ বিন আব্দুল আল কাদির ১৮৬৬ সালে মিশরের একটি শহর জিরজায় জন্মগ্রহণ করেন। তিনি আল-আজহার বিশ্ববিদ্যালয় থেকে পড়াশোনা শেষ করেন এবং স্নাতক ডিগ্রি অর্জন করেন। তিনি ১৯৩৯ সালে কায়রোতে মারা যান।
তার পুত্র শেখ আহমদ মুহাম্মদ শাকির মুহাম্মদ শাকির: আলম মিন আ'লাম আল-আসর নামক একটি গ্রন্থে তার জীবনী লিখেছেন
খৃষ্টবাদ
অভিযোগ করা হয় যে, তার অনুবাদটি সরাসরি মাওলানা মুহাম্মদ আলীর কুরআনের ইংরেজি অনুবাদ থেকে প্রকাশিত হয়েছে। তার অনুবাদে একটি সমালোচনা হল, তিনি নাস শব্দের অনুবাদ করেছেন তিনি, যা ভুল, যারা আরবি ভাষাভাষীদের মতে নাস মানে মানুষ। তবে, অন্যান্য ব্যক্তিদের মতে মানবজাতির সত্তা (যা পুরুষ এবং মহিলাকে অন্তর্ভুক্ত করে) বোঝাতে 'তিনি' শব্দের অনুবাদ করা ভুল হয়নি।
একরেম ইমামো'লু
একরেম ইমামো'লু (জন্ম ৪ জুন ১৯৭০ ) হলেন তুরস্কের একজন রাজনীতিবিদ ও ইস্তানবুলের বর্তমান মেয়র। তিনি ২০১৯ এর মার্চে অনুষ্ঠিত ইস্তানবুলের মেয়র নির্বাচনে সবচেয়ে বেশি ভোট পান এবং ১৭ এপ্রিল থেকে ৬ মে পর্যন্ত ইস্তানবুলের মেয়র হিসেবে দায়িত্ব পালন করেন। এরপর ২০১৯ সালের ২৩ জুন তিনি  ইস্তানবুলের মেয়র হিসেবে পুনঃনির্বাচিত হন।  তিনি পূর্বে বেলিকডুজুর মেয়র হিসেবে দায়িত্ব পালন করেছেন।
প্রারম্ভিক জীবন
একরেম ইমামো'লু ১৯৭০ সালে জন্মগ্রহণ করেন। তিনি ট্রাবজোন উচ্চ বিদ্যালয়ে পড়েছেন। তিনি সেখানে পড়াকালীন সময়ে অপেশাদার ফুটবল ও হ্যান্ডবল খেলায় অংশগ্রহণ করেছেন। ১৯৮৭ সালে তার পরিবার ইস্তানবুলে চলে আসে। তিনি ইস্তানবুলI বিশ্ববিদ্যালয় থেকে ব্যবসায় ব্যবস্থাপনা বিষয়ে স্নাতক হবার পর মানবসম্পদ ব্যবস্থাপনা বিষয়ে স্নাতকোত্তর ডিগ্রি লাভ করেন। স্নাতক শেষ করার পর তিনি তাদের পারিবারিক ঠিকাদারি ব্যবসায় যোগদান করেন।
রাজনৈতিক জীবন
একরেম ইমামো'লু ২০০৮ সালে রিপাবলিকান পিপলস পার্টিতে যোগ দেন। তিনি ২০০৯ সালে তিনি দলটির যুব অঙ্গসংগঠনের প্রধান হিসেবে নির্বাচিত হন। ২০০৯ সালের ১৬ সেপ্টেম্বরে তিনি রিপাবলিকান পিপলস পার্টির বেলিকডুজু শাখার সভাপতি হিসেবে নির্বাচিত হন। তিনি ২০১২ সালের ৮ মার্চে পুনরায় রিপাবলিকান পিপলস পার্টির বেলিকডুজু শাখার সভাপতি হিসেবে নির্বাচিত হন। ২০১৩ সালের ১৫ মার্চে তিনি বেলিকডুজুর মেয়র হিসেবে নির্বাচনে অংশগ্রহণ করার জন্য রিপাবলিকান পিপলস পার্টির বেলিকডুজু শাখার সভাপতি পদ থেকে ইস্তফা প্রদান করেন। নির্বাচনে তিনি ৫০.৪৪% ভোট পেয়ে নির্বাচিত হন।
২০১৭ সালের ২৩ সেপ্টেম্বরে ইস্তানবুলের তৎকালীন মেয়র কাদির তোপবাস পদত্যাগ করলে তিনি তার দলের প্রার্থী হিসেবে প্রতিদ্বন্দ্বিতা করেন ইস্তানবুল মেয়র উপনির্বাচনে। নির্বাচনে তিনি ক্ষমতাসীন একেপির মেভলুত উয়সালের নিকট পরাজিত হন।
তার দল তাকে ২০১৯ সালের মার্চে অনুষ্ঠিত ইস্তানবুলের মেয়র নির্বাচনে প্রতিদ্বন্দ্বিতা করার জন্য ২০১৮ সালের ১৮ ডিসেম্বর মনোনয়ন প্রদান করে। ২০১৯ সালের ৩১ মার্চে অনুষ্ঠিত নির্বাচনে তিনি খুবই সামান্য ব্যবধানে একেপি বিনালি ইলিদিরিমকে পরাজিত করেন।  নির্বাচিত হবার পর তাকে ২০২৩ সালে অনুষ্ঠিতব্য তুরস্কের রাষ্ট্রপতি নির্বাচনের রেজেপ তাইয়িপ এরদোয়ানের বিরুদ্ধে সম্ভাব্য প্রার্থী হিসেবে বিবেচনা করে গণমাধ্যম।
খুবই সামান্য ব্যবধানে তিনি নির্বাচিত হবার পর পরাজিত দল একেপি অভিযোগ জানায় যে, বাতিল হওয়া ভোট নির্বাচনী ফলাফল পরিবর্তনে ভূমিকা রাখতে পারত। তুরস্কের আইনানুযায়ী, নির্বাচন কর্মকর্তাদের অবশ্যই সেদেশের সরকারি চাকরিজীবী হতে হবে। সেজন্য তারা পুনঃনির্বাচনের দাবি জানায়। তিনি এই অভিযোগের পরিপ্রেক্ষিতে একেপিকে 'ব্যাড লুজার' বলে অভিহিত করেন। ভোট পুনর্গণনায় দুই প্রার্থীর ব্যবধান পঁচিশ হাজার থেকে কমে ষোল হাজারে নামে। ২০১৯ সালের ১৭ এপ্রিলে ইস্তানবুলের মেয়র হিসেবে দায়িত্ব গ্রহণ করেন তিনি।
একেপির অভিযোগ তদন্ত কর‍তে গিয়ে তাদের অভিযোগের সত্যতা পায় দেশটির সর্বোচ্চ নির্বাচন পরিষদ। একরেম ইমামো'লু-র দায়িত্ব গ্রহণের ১৭ দিন পর ২০১৯ সালের ৬ মে দেশটির সর্বোচ্চ নির্বাচন পরিষদ ৭-৪ ভোটাভুটিতে তাকে তার পদ থেকে সরিয়ে দেয় এবং ২৩ জুন পুনঃনির্বাচনের নির্দেশ দেয়। শাসক দলের চাপেই নতুন করে নির্বাচন অনুষ্ঠিত হবে বলে বিরোধীরা অভিযোগ করে। অন্তর্বর্তীকালীন মেয়র হিসেবে আলী ইয়েরলিকায়া ২০১৯ সালের ৭ মে দায়িত্ব গ্রহণ করেন।
২০১৯ সালের ২৩ জুনে অনুষ্ঠিত নির্বাচনে তিনি ৫৪.২১% ভোট পেয়ে পুনরায় নির্বাচিত হন। টানা দ্বিতীয়বার পরাজিত হবার পর বিনালি ইলিদিরিম ফলাফল মেনে নেন ও একরেম ইমামো'লুকে অভিনন্দন জানান।  রেজেপ তাইয়িপ এরদোয়ান-ও এক টুইট বার্তায় তাকে নির্বাচনে জয়লাভের জন্য অভিনন্দন জানান।
জেমস কার্লে
'''জেমস পি. কার্লে''' ইংরেজ ইতিহাসের একজন কানাডীয় ইতিহাসবিদ এবং গ্রন্থপঞ্জিকার, বর্তমানে ইয়র্ক বিশ্ববিদ্যালয়ের একজন বিশিষ্ট গবেষণা অধ্যাপক এবং কানাডার রয়্যাল সোসাইটির একজন সভ্য।   তিনি মধ্যযুগীয় ইংরেজী পান্ডুলিপি এবং প্রাথমিক টিউডর যুগের ইতিহাস এবং উদ্ভব সম্পর্কে বিশেষজ্ঞ।
হিণ্ডুরী ভাষা
হিণ্ডুরী ভাষা (বা হণ্ডুরী; টাকরী:𑚩𑚮𑚫𑚖𑚱𑚤𑚯/𑚩𑚫𑚖𑚱𑚤𑚯) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের সোলান জেলার নালাগড় উপত্যকা ও তৎসংলগ্ন অঞ্চলকে কেন্দ্র করে বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের অধিকতর বিপন্ন ভাষাগুলির তালিকাভুক্ত করেছে৷ ২০০১ খ্রিস্টাব্দের জনগণনা অবধি এই ভাষাটির উল্লেখ নেই৷
লিপি
হিণ্ডুরী ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা কোচি টাকরী লিপি নামে পরিচিত৷ উচ্চ সোলান ও সিমলার মহাসু পাহাড়ি ভাষার জন্যও এই লিপি ব্যবহার করা হতো৷ তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷
জনসংখ্যা
হিণ্ডুরী ভাষাভাষী লোক মূলত নালাগড় অঞ্চলে থাকেন৷ ২০১১ খ্রিস্টাব্দের জনগণনা অনুযায়ী ভারতে হিণ্ডুরী ভাষাভাষীর সংখ্যা ৪৭,৮০৩ জন, তবে ভারতে জনগণনায় পূর্বে এর উল্লেখ ছিলো না৷ এথ্‌নোলগ অনুসারে যেখানে ২০০১ খ্রিস্টাব্দে এই জনসংখ্যা ছিলো ৩০,০০০ জন৷ জন সচেতনতার অভাবে যথেষ্ট সংখ্যক লোক নিজেদের হিন্দি এবং পাহাড়ী ভাষা (পাহাড়ি মূলত হিমাচলের ভাষাগুলিকে একত্রিত করতে কেন্দ্রীয় সরকার প্রবর্তিত নাম) বলে উল্লেখ করেছেন৷
জনগণনা অনুসারে এক চতুর্থাংশ হিণ্ডুরীভাষী মানুষ মধ্যপ্রদেশ রাজ্যে পরিযান করেছেন৷
বর্তমান অবস্থা
হিণ্ডুরী ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে হিন্দি ভাষার একটি উপভাষা হিসেবে পরিগণিত হয়। ভাষাটির কোনো সরকারি মর্যাদা নেই৷ ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, অর্থ অধিকাংশ হিণ্ডুরী ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।
স্টেফান আরভিডসন
স্টেফান আরভিডসন (জন্ম ১৯৬৮) একজন সুইডিশ ইতিহাসবিদ যিনি স্টকহোম বিশ্ববিদ্যালয়ের ধর্মের ইতিহাসের অধ্যাপক এবং লিনিয়াস বিশ্ববিদ্যালয়ের ধর্ম অধ্যয়নের অধ্যাপক।
নিকিয়াস সোতের
নিকিয়াস সোতের  (Νικίας ὁ Σωτήρ) একজন ইন্দো-গ্রিক রাজা ছিলেন, যিনি আনুমানিক ৯০ খ্রিস্টপূর্বাব্দ থেকে ৮৫ খ্রিস্টপূর্বাব্দ পর্য্যন্ত পারোপামিসাদাই অঞ্চল শাসন করেন, যদিও সিনিয়রের মনে করেছেন যে, তিনি ১৩৫-১২৫ খ্রিস্টপূর্বাব্দে রাজত্ব করেন।
মুদ্রা
নিকিয়াস সোতের বেশ কিছু দ্বিভাষী ভারতীয় রৌপ্য মুদ্রা প্রচলন করেন, যেখানে তাঁর হেলমেট পরিহিত প্রতিকৃতি দেখা যায়। এই সকল মুদ্রায় রাজার দন্ডায়মান বা অশ্বারূঢ় প্রতিকৃতি বা এথেনার চিত্র দেখা যায়। তাঁর ব্রোঞ্জ মুদ্রায় এবং তাঁর নিজের মুখাবয়ব বা অশ্বারূঢ় প্রতিকৃতি ছাড়াও জিউসের চিত্র দেখা যায়।
আফসার আমেদ
আফসার আমেদ (আফসার আহমেদ হিসেবেও লেখা হয়, ৫ এপ্রিল ১৯৫৯ – ৪ আগস্ট ২০১৮) একজন ভারতীয় বাঙালি লেখক ছিলেন। তিনি ২৭টি উপন্যাস ও ২৪টি অন্যান্য ধরনের বই লিখেছেন।
প্রারম্ভিক জীবন ও শিক্ষা
আফসার আমেদ ১৯৫৯ সালের ৫ এপ্রিল জন্মগ্রহণ করেন। তিনি কলকাতা বিশ্ববিদ্যালয় থেকে বাংলায় স্নাতক হন।
কর্মজীবন
প্রথমদিকে আফসার আমেদ মূলত কবিতা রচনায় মনোনিবেশ করলেও পরবর্তীকালে তিনি গদ্যরচনা শুরু করেন। ১৯৭৮ সালে তার রচিত বাঙালি মুসলমানের বিয়ের গান শিরোনামের একটি রচনা পরিচয় নামের একটি সাহিত্য সাময়িকীতে প্রকাশিত হয়েছিল। ১৯৮০ সালে প্রকাশিত হয় তার রচিত প্রথম উপন্যাস ঘর গেরস্তি। তার লেখনী পরিচয়, কালান্তর, বারোমাস ও সারস্বত এর মত সাময়িকীতে প্রকাশিত হয়েছিল। লেখালেখির পাশাপাশি তিনি প্রতিক্ষণ শিরোনামের একটি সাহিত্য সাময়িকীতে কয়েক বছর কাজ করেছেন। এছাড়া, তিনি কাজ করেছেন পশ্চিমবঙ্গ বাংলা আকাদেমিতে।
আফসার আমেদ রচিত বই বিবির মিথ্যা তালাক ও তালাকের বিবি এবং হলুদ পাখির কিস্সা আসামের বিদ্যালয়ের পাঠ্যসূচির অন্তর্ভুক্ত ছিল। মৃণাল সেন পরিচালিত আমার ভুবন চলচ্চিত্রটি নির্মিত হয়েছিল তার ধানজ্যোৎস্না উপন্যাস অবলম্বনে। চলচ্চিত্রটি ছিল তার পরিচালিত শেষ চলচ্চিত্র। রাত কটা হলো? শিরোনামের একটি চলচ্চিত্র নির্মিত হয়েছিল তার রচিত হত্যার প্রমাদ জানি শিরোনামের উপন্যাস অবলম্বনে।
আফসার আমেদ অন্যান্য ভাষার বইও বাংলায় অনুবাদ করেছেন। তিনি ও কলিম হাজিক আবদুস সামাদ রচিত উর্দু উপন্যাস দো গজ জমিন বাংলায় সাড়ে তিন হাত ভূমি শিরোনামে অনুবাদ করেছিলেন। এছাড়া, তিনি হরি মোতোয়ানি রচিত সিন্ধি ভাষার একটি গ্রন্থ আশ্রয় শিরোনামে বাংলায় অনুবাদ করেছেন।
পুরস্কার ও সম্মাননা
আফসার আমেদ ১৯৯৮ সালে পশ্চিমবঙ্গ বাংলা আকাদেমি থেকে সোমেন চন্দ্র পুরস্কার লাভ করেন। তিনি ও কলিম হাজিক আবদুস সামাদ রচিত উর্দু উপন্যাস দো গজ জমিন বাংলায় সাড়ে তিন হাত ভূমি শিরোনামে অনুবাদ করেছিলেন। এজন্য তারা ২০০০ সালে বঙ্গানুবাদের জন্য সাহিত্য অকাদেমি পুরস্কার লাভ করেন। তিনি ২০০৯ সালে পেয়েছিলেন বঙ্কিম পুরস্কার। ২০১৭ সালে তিনি তার রচিত সেই নিখোঁজ মানুষটা উপন্যাসের জন্য সাহিত্য অকাদেমি পুরস্কার লাভ করেন।
মৃত্যু
আফসার আমেদ ২০১৮ সালের ৪ আগস্ট ৫৯ বছর বয়সে মৃত্যুবরণ করেন।
কাবুলিওয়ালা (দ্ব্যর্থতা নিরসন)
কাবুলিওয়ালা হল রবীন্দ্রনাথ ঠাকুর রচিত একটি ছোটগল্প।
'কাবুলিওয়ালা' দিয়ে আরও যা বুঝানো হয় তা হলঃ
মরিচঝাঁপি হত্যাকাণ্ড
মরিচঝাঁপি হত্যাকাণ্ড ছিলো ১৯৭৯ সালে রাজ্যপুলিশ দ্বারা রচিত ঘৃণ্য রাজনৈতিক হত্যাকান্ড যেখানে দেশভাগ পরবর্তী পূর্ব পাকিস্তান থেকে পালিয়ে আসা শরণার্থী বাঙালি হিন্দুদের সুন্দরবনের মরিচঝাঁপি দ্বীপে গণহত্যার শিকার হতে হয়েছিলো।
পটভূমি
দেশভাগ এবং সাম্প্রদায়িক দাঙ্গার ফলে বহু বাঙালি শরণার্থী হিন্দু তদানীন্তন পূর্ব-পাকিস্তান (বর্তমান বাংলাদেশ) ছেড়ে পশ্চিমবঙ্গে চলে আসে। প্রথম সারির উচ্চ ও মধ্যবিত্ত শ্রেনীর বাঙালী হিন্দু শরণার্থীরা সহজে কলকাতায় ও পশ্চিমবঙ্গের অন্যান্য এলাকায় নিজেদের অবস্থান নিশ্চিত করতে পারলেও পরবর্তী সারির বিশাল জনসংখ্যার দরিদ্র অমুসলিমদের পশ্চিমবঙ্গে থাকতে দেওয়া হয় নি। বলপূর্বক তাদের পশ্চিমবঙ্গের বাইরে দণ্ডকারণ্যের (বেশিরভাগই উড়িষ্যা এবং মধ্যপ্রদেশ রাজ্যভুক্ত) শিলাময় এবং আতিথেয়তাশূন্য অঞ্চলে পুনর্বাসনের ব্যবস্থা করে দেওয়া হয়। যখন ১৯৭৭ সালে বাম-ফ্রন্ট ক্ষমতায় আসে, তখন তদানীন্তন রাজ্য মন্ত্রী (মার্ক্সিস্ট ফরওয়ার্ড ব্লকের) রাম চ্যাটার্জী দণ্ডকারণ্যের শরণার্থী ক্যাম্পে পরিদর্শনে গিয়েছিলেন এবং তাদের পশ্চিমবঙ্গে ফিরিয়ে আনার মিথ্যে আশ্বাস দিয়েছিলেন।
ভিন রাজ্য হওয়ায় ভাষার বৈচিত্রতা এবং দণ্ডকারণ্যের ঘন জঙ্গল, খাবার জলের অপ্রতুলতা ও ম্যালেরিয়া ডায়রিয়াসহ অন্যান্য প্রতিকূল পরিস্থিতির সাথে খাপ খেতে না পেরে ১৯৭৮ সালে বিপুলসংখ্যক শরণার্থী বাংলায় ফিরতে শুরু করে। কিন্তু তৎকালীন ক্ষমতাসীন বামফ্রন্ট সরকার তাদের রাজ্য-শাসনপ্রণালীতে পরিবর্তন আনে এবং শরণার্থীদের রাজ্যের নাগরিকত্ব প্রদানে অস্বীকৃতি প্রকাশ করে। প্রায় ১,৫০,০০০ মতো শরণার্থী দন্ডকারণ্য ছেড়ে আবার পশ্চিমবঙ্গে ফিরে আসলে উদ্বাস্তুদের কয়েকজনকে আটক ও বিতাড়িত করা হয়। কিন্তু অনেকেই পুলিশি বেষ্টনী উপেক্ষা করে পশ্চিমবঙ্গে ঢুকতে পেরেছিলো। আর যারা পশ্চিমবঙ্গে ঢুকতে পারে নি, সেই ফেরত আসা শরণার্থীরাই মরিচঝাঁপিতে আশ্রয় নেয় এবং নিজ উদ্যোগে সেখানকার জঙ্গল পরিষ্কার করে বন্যা থেকে বাঁচার জন্য বাঁধ নির্মাণ, মৎস্য চাষ ও চাষাবাদের ব্যবস্থা করে উক্ত দ্বীপে পাকাপাকিভাবে বসবাস করতে শুরু করে। কিন্তু তদানীন্তন দ্বীপে শরণার্থীদের স্বীয় উদ্যোগে এই পূনর্বাসন মেনে নেয় নি এবং উক্ত এলাকাকে সুন্দরবনের সংরক্ষিত বনাঞ্চল হিসেবে ঘোষণা করে তাদের এই বসবাসকে আইনের লঙ্ঘন হিসেবে বিবৃতি দিয়েছিলেন।
জ্যোতি বসুর নেতৃত্বাধীন বামফ্রন্ট সরকার মরিচঝাঁপি দ্বীপের বাঙালি হিন্দু উদ্বাস্তুদের উচ্ছেদ করার  ব্যবস্থা গ্রহণ করতে শুরু করে। কোরানখালি নদীতে পুলিশি অবরোধ বসানো হয় যাতে করে মরিচঝাঁপি দ্বীপের শরণার্থীরা যেন নদী পার হয়ে পাশের কুমিরখালি গ্রামে ঔষধ,খাদ্যশস্য ও জীবনধারণের জন্য প্রয়োজনীয় অন্যান্য দ্রব্য কিনতে যেতে না পারে সেদিনগুলোর ঘটনা স্মৃতিচারণ করে পুলিশ ও কমিউনিস্টদের  হাত থেকে বেঁচে ফিরে আসাদের একজন নারায়ণ মন্ডল উল্লেখ করেন - "সেদিন ৩০ থেকে ৩৫ টি লঞ্চ সহকারে পুলিশ পুরো দ্বীপটিকে ঘিরে ফেলে। কুমিরমারি থেকে খাবার জল আনতে যাবো, সেই পরিস্থিতিও ছিল না। আমাদের জীবনকে দূর্বিসহ করে তোলার জন্য তারা উঠে-পরে লেগেছিল। অসহায়ভাবে খিদের জ্বালায় তাই আমরা নারকেলের পাতা ও ঘাস (যদু পালং) খেতে বাধ্য হই। বাচ্চাদের অনেকেই শুধু ডায়রিয়াতেই মারা যায়। ছোট শিশুদের ছুঁড়ে কুমিরের মুখে ফেলে দেওয়া হয় । পাশের কুমিরমারি গ্রাম থেকে খাবার জল, ঔষুধ এবং আহার-সামগ্রী যোগানের জন্য অবরোধের ১০ম দিনে আমরা মরিয়া হয়ে উঠি। নারীদের দেখে অন্তত দয়া হবে এই আশায় আমরা একটা নৌকাতে ১৬ জন মহিলাকে পাঠায়। কিন্তু "ইন্দ্রজিৎ এমভি৭৯" নামের একটি লঞ্চ দ্রুত গতিতে নৌকাটির নিকট এগিয়ে আসে এবং নদীর মাঝপথে নৌকাটিকে বিধ্বস্ত করে। ১৪ জন নারীকে আমরা ডুবে যাওয়া থেকে রক্ষা করি। আর পরবর্তীতে বাকি দুজন কে বাগনান জঙ্গল থেকে উদ্ধার করি, যাদের উপর শারীরিক নির্যাতন করা হয়েছিল।"
১৯৭৯ সালের ৩১ শে জানুয়ারী দুপুরের দিকে পশ্চিমবঙ্গের তৎকালীন বামফ্রন্ট সরকারের পরিচালিত পুলিশ দলকে উদ্বাস্তুরা ঐতিহ্যবাহী অস্ত্র নিয়ে পুলিশ ক্যাম্পে হামলা চালালে পুলিশ লাগাতার গুলিবর্ষণ শুরু করে। ঘটনার শিকার আরেকজন শরণার্থী মুকুন্দ মন্ডল স্মৃতি রোমন্থন করতে গিয়ে কান্নাজড়িত কন্ঠে বলেন - "দুপুর ৪টে নাগাদ পুলিশরা আমাদের উপর গুলিবর্ষণ শুরু করে। আমরা সে সময় একটা নৌকাতে করে দ্বীপ ছেড়ে পাশের কুমিরমারি গ্রামে পালাতে চাইছিলাম। চারদিক প্রবল আতঙ্ক ভর করেছিলো। সে সময় আমার নাতনির বয়স ছিল মাত্র ৮ বছর। এলোপাতাড়ি গুলিবর্ষণে একটা গুলি তার গায়ে এসে লাগে এবং নৌকাতেই তার মৃত্যু হয়। আমাদের তার মৃত দেহ নদীর জলে ফেলে দেওয়া ছাড়া আর কোন উপায় ছিল না। আমরা এতোটাই অসহায় হয়ে পড়েছিলাম সেই সময়।"
হত্যার পর পুলিশ ও সিপিএমের দলীয় কর্মীরা মৃতদেহগুলোকে নদীতে ফেলে দেয়। আবার অনেকেরই নদী সাঁতরে পালাতে গিয়ে ডুবে মৃত্যু হয়।
ঘটনার পঞ্চদশ দিনে কোলকাতা হাই কোর্ট মরিচঝাঁপি দ্বীপে খাবার জল, প্রয়োজনীয় খাদ্য এবং ডাক্তারদের প্রবেশের অনুমতি প্রদান করে। শেষতক অর্থনৈতিক অবরোধ দিয়ে পেরে না উঠে তৎকালীন রাজ্যের সিপিআই(এম) মে মাসের দিকে জোরপূর্বক দ্বীপটিকে খালি করার ব্যবস্থা গ্রহণ করে। সংবাদ মাধ্যমের কর্মীদের উক্ত দ্বীপে প্রবেশে নিষেধাজ্ঞা দেওয়া হয়। পুলিশের সহায়তায় দলীয় ক্যাডাররা মে মাসের ১৬ তারিখ ৩০০ টি পরিবারের বাড়িঘর জ্বালিয়ে দেয়। হত্যাকান্ডের ঘটনার পর দ্বীপে পরে থাকা অবশিষ্ট শরণার্থীদের পুনরায় মল্কানগিরি (উড়িষ্যা), মানা এবং কুরুত (মধ্যপ্রদেশ) এবং আদিলাবাদে (উত্তর প্রদেশে) জোরপূর্বক পাঠিয়ে দেওয়া হয়। আবার কিছু কিছু শরণার্থী পালিয়ে পশ্চিমবঙ্গের পিয়ালী, তালদি, বাসন্তী, ঘুটিয়ারী শরিফ, গোসাবা ও ক্যানিং-এ আশ্রয় গ্রহণ করে।
মৃত্য সংখ্যা
এই গণহত্যার এত দশকের পরেও মৃতের সঠিক সংখ্যা নিয়ে আজ‌ও দ্বিমত দেখা যায়। কমিউনিস্ট সরকার পুলিশের গুলিতে দু'জনের মৃত্যু হয়েছে বলে দাবী করলেও, ঘটনার শিকার এবং স্থানীয় প্রত্যক্ষদর্শী ও বিভিন্ন তথ্যসূত্র এই সংখ্যা ৫০ থেকে ১০০০ ছিল বলে দাবী করে।
শ্যারন অ্যান কুক
শ্যারন অ্যান কুক (জন্ম ১৯৪৭) একজন কানাডীয় ইতিহাসবিদ, বর্তমানে অটোয়া বিশ্ববিদ্যালয়ের ইতিহাসের ইমেরিটাস অধ্যাপক এবং বিশিষ্ট অধ্যাপক, এবং একজন প্রকাশিত লেখকও।
ঊর্মিলা (দ্ব্যর্থতা নিরসন)
ঊর্মিলা সংস্কৃত মহাকাব্য রামায়ণের একটি প্রধান চরিত্র।
রামনগর (বিহার)
রামনগর (বিহার) (Ramnagar) ভারতের বিহার রাজ্যের পশ্চিম চাম্পারান জেলার একটি শহর এবং তালিকাভুক্ত এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮৫ মিটার (২৭৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রামনগর (বিহার) শহরের জনসংখ্যা হল ৩৮,৫৪৯ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৪৮%। পুরুষদের মধ্যে সাক্ষরতার হার ৫৭% এবং নারীদের মধ্যে এই হার ৩৮%। সারা ভারতের সাক্ষরতার হার ৫৯.৫%, তার চাইতে রামনগর (বিহার) এর সাক্ষরতার হার বেশি।
এই শহরের জনসংখ্যার ১৯% হল ৬ বছর বা তার কম বয়সী।
তথ্যসূত্র
Ramnagar
মানালি দে
মানালি দে একজন বাঙালি চলচ্চিত্র ও টেলিভিশন অভিনেত্রী। ১৯৯৯ সালে কালী আমার মা চলচ্চিত্রে অভিনয়ের মাধ্যমে চলচ্চিত্র জগতে প্রবেশ করেন। পরবর্তীতে নীড় ভাঙা ঝড় ধারাবাহিকে অভিনয়ের মাধ্যমে ছোটপর্দায় অভিষিক্ত হন।
প্রাথমিক জীবন
মানালি তার বাবা নিতাই দে ও মা মনিষা দে'র একমাত্র সন্তান। তিনি কলকাতার পিকনিক গার্ডেনে তার শৈশবকাল কাটান এবং কলকাতার বালিগঞ্জের 'অক্সফোর্ড হাউজ' স্কুল থেকে মাধ্যমিক সম্পন্ন করেন। কিন্তু এর মধ্যেই তিনি অভিনয়ে ব্যস্ত হয়ে যান। ফলে নিয়মিত লেখাপড়া চালানো তার পক্ষে সম্ভব হয় না। এজন্য তিনি কাঁকুড়গাছির 'অমৃত একাডেমি'তে ভর্তি হন। এখান থেকেই তিনি উচ্চ মাধ্যমিক সম্পন্ন করেন। মানালি তার মা এবং শিক্ষক মধুমিতা রায়ের কাছ থেকে নাচ শেখেন।
২০১২ সালের ২৯ নভেম্বর সঙ্গীতশিল্পী সপ্তক ভট্টাচার্যের সাথে মানালির বিয়ে হয়। কিন্তু পরবর্তীতে তাঁদের বিবাহ বিচ্ছেদ ঘটে।
কর্মজীবন
মানালি ১৯৯৯ সালে কালী আমার মা চলচ্চিত্রে শিশুশিল্পী হিসেবে অভিষিক্ত হন। এর মাধ্যমেই তিনি অভিনয়ে আগ্রহী হন এবং অভিনেত্রী হওয়ার সিদ্ধান্ত নেন। স্কুলজীবনেই উনিশ-কুড়ি ম্যাগাজিনের মডেল হন এবং সাফল্য লাভ করেন। এরপর রবি ওঝা'র প্রযোজনা প্রতিষ্ঠান থেকে ছোট পর্দায় অভিনয়ের প্রস্তাব পান। তখনই স্টার জলসার নীড় ভাঙা ঝড় ধারাবাহিকে অভিনয় করে টেলিভিশনে অভিষিক্ত হন।
চলচ্চিত্র
মানালি ১৯৯৯ সাল থেকে বিভিন্ন বাংলা চলচ্চিত্রে অভিনয় করছেন।
আক্রমণ হার
রোগবিস্তারবিজ্ঞানে আক্রমণ হার বলতে কোনও নির্দিষ্ট সময় পরিসরের ভেতরে একটি ঝুঁকিতে থাকা জনসমষ্টির যে অনুপাত রোগে আক্রান্ত হয়, তাকে বোঝায়। এই রাশিটিকে অনুমানমূলক পূর্বাভাস প্রদানে ও প্রকৃত রোগের প্রাদুর্ভাবের সময় ব্যবহার করা হয়। ঝুঁকিতে থাকা জনসমষ্টি বলতে সেই জনসমষ্টিকে বোঝায় যার আক্রমণকারী রোগ সংক্রামক জীবাণুটির বিরুদ্ধে কোনও অনাক্রম্যতা বা প্রতিরোধ ক্ষমতা নেই; জীবাণুটি একটি নতুন রোগসংক্রামক জীবাণু হতে পারে, কিংবা একটি প্রতিষ্ঠিত জীবাণুও হতে পারে। আক্রমণ হার ব্যবহার করে কোনও মহামারীর সময় প্রত্যাশিত সংক্রমণের সংখ্যা পূর্বাভাস করা হয়। এভাবে চিকিৎসা সেবার পৌঁছে দেওয়ার জন্য এবং টীকা, ভাইরাসনিরোধক ঔষধ কিংবা ব্যাকটেরিয়া নিরোধক ঔষধ উৎপাদনের জন্য সম্পদ জড়ো করা সহজ হয়। ঝুঁকিতে থাকা জনসমষ্টির মধ্যে নতুন আক্রান্ত রোগীর সংখ্যাকে ঐ জনসমষ্টির সমস্ত ব্যক্তির সংখ্যা দিয়ে ভাগ করে আক্রমণ হার নির্ণয় করা হয়।
সাম্যবাদী দল
পৃথিবীর সব দেশেই কমিউনিস্ট দলের (Communist Party) অস্তিত্ব বিদ্যমান রয়েছে। কমিউনিস্ট দল মূলত কমিউনিজম ভাবধারার একটি রাজনৈতিক দল। কমিউনিস্ট দল বা কমিউনিস্ট পার্টির কর্মীরা কমিউনিজম ও সমাজতন্ত্রে বিশ্বাসী। যার মূল ভিত্তি হলো মার্কসবাদ-লেনিনবাদ। কমিউনিস্ট পার্টিকে বলা হয় শ্রমিক শ্রেণির অগ্রবাহিনী, তার সংগঠক ও পরিচালক। শ্রমিক আন্দোলন কেবল সেক্ষেত্রেই জয়লাভ করে যখন তা সমাজতন্ত্রের তত্ত্বের সঙ্গে, মার্কসবাদ-লেনিনবাদের সঙ্গে মিলিত হয়। আর এ মিলন ঘটায় কমিউনিস্ট পার্টি। ১৮৪৮ সালে মার্কস ও এঙ্গেলসের কমিউনিস্ট পার্টির ইশতেহার প্রকাশিত হলে কমিউনিস্ট পার্টি শব্দটির ভিত্তি তৈরি হয় পরবর্তীতে ভ্লাদিমির লেনিন কমিউনিস্ট পার্টিকে, যা ক্ষমতায় থাকুক বা নাই থাকুক, প্রলেতারিয়েতের অগ্রগামী পার্টি (vanguard party) হিসেবে উল্লেখ করেন এবং মার্কসবাদের ভিত্তিতে এই মত সংহত  করেন যে একটি সমাজতন্ত্র অভিমুখী রাষ্ট্রে ক্ষমতাসীন কমিউনিস্ট পার্টি হবে প্রলিতারিয়েতের একনায়কতন্ত্র নীতিতে পরিচালিত সর্বোচ্চ কর্তৃত্ব।
এস্তোনিয়া, লাটভিয়া, লিথুয়ানিয়া, ইন্দোনেশিয়া, ইরান, রোমানিয়া এবং দক্ষিণ কোরিয়ায় কমিউনিস্ট পার্টি অবৈধ।
কমিউনিস্ট পার্টির সতর্কতা
কমিউনিস্ট পার্টিকে শ্রমিক শ্রেণির পার্টি হয়েই থাকতে হবে যতদিন পর্যন্ত সমাজতান্ত্রিক সমাজের সাম্যবাদী সমাজে উত্তরণ না ঘটে। এই পার্টিকে পরিচালিত হতে হবে গণতান্ত্রিক কেন্দ্রিকতাবাদের ভিত্তিতে। বাস্তব কমিউনিজমে উত্তরণ ঘটার পূর্ব পর্যন্ত প্রলেতারীয় একনায়কত্ব কার্যকর রাখতে হবে। পার্টিকে সতর্ক থাকতে হবে যেন পার্টি বা রাষ্ট্রের ক্ষমতায় কোনো পুঁজিবাদী পথগামী বা সুবিধাবাদী ঢুকতে না পারে। পার্টিকে সতর্ক থাকতে হবে যেন বুর্জুয়া শ্রেণির তথা সাম্রাজ্যবাদীদের দালাল পার্টিতে, সরকারে, জনমিলিশিয়া, জাতীয়রক্ষী ও বিভিন্ন সাংস্কৃতিক ক্ষেত্রে গোপনে ঢুকে পড়তে না পারে। পার্টিকে সতর্ক থাকতে হবে যেন কোন ভাবেই তাত্ত্বিক ও ব্যবহারিক ক্ষেত্রে সংশোধনবাদের অনুপ্রবেশ ঘটতে না পারে। পার্টিকে তথা কমিউনিস্টদেরকে সর্বদায় স্মরণে রাখতে হবে যে, প্রলেতারীয় একনায়কত্ব শ্রেণিহীন সাম্যবাদে উত্তরণ পর্যন্ত প্রসারিত।
বাংলাদেশে কমিউনিস্ট পার্টি
বিভিন্ন দলের মধ্যে বাংলাদেশের কমিউনিস্ট পার্টি (সিপিবি), বাংলাদেশের সমাজতান্ত্রিক দল-বাসদ ১৫ দফা দাবির ভিত্তিতে জোটবদ্ধ হয়েছে।
জাতীয় মুক্তি কাউন্সিল, জাতীয় গণতান্ত্রিক গণমঞ্চ, নয়াগণতান্ত্রিক গণমোর্চা, জাতীয় গণফ্রন্ট -এই চারটি সংগঠন বিভিন্ন ইস্যুতে জোটবদ্ধ আন্দোলন করছে।
বাংলাদেশের ইউনাইটেড কমিউনিস্ট লীগ (ইউসিএলবি), বাংলাদেশের বিপ্লবী ওয়ার্কার্স পার্টি, গণসংহতি আন্দোলন, বাংলাদেশের সমাজতান্ত্রিক দল (মার্কসবাদী), বাংলাদেশের সমাজতান্ত্রিক দল-বাসদ (মাহবুব), গণতান্ত্রিক বিপ্লবী পার্টি, বাংলাদেশের সমাজতান্ত্রিক আন্দোলন, শ্রমিক কৃষক সমাজবাদী দল মিলে গঠিত হয়েছে গণতান্ত্রিক বামমোর্চা।
মাওবাদী দলগুলোর মধ্যে সিপিএমএলএম-বাংলাদেশ, পূর্ব বাংলার সর্বহারা পার্টি (সিসি/আনোয়ার কবির), পূর্ব বাংলার সর্বহারা পার্টি(এমবিআরএম), পূর্ব বাংলার কমিউনিস্ট পার্টি (এমএল), পূর্ব বাংলার কমিউনিস্ট পার্টি (লাল পতাকা), পূর্ব বাংলার কমিউনিস্ট পার্টি (এমএল-জনযুদ্ধ) অন্যতম।
এছাড়াও জাতীয় গণতান্ত্রিক ফ্রন্ট(এনডিএফ), জাতীয় সমাজতান্ত্রিক দল-জেএসডি (আ স ম রব), বাংলাদেশ কমিউনিস্ট ইউনিয়ন, গণমুক্তি ইউনিয়ন, বাংলাদেশের কমিউনিস্ট পার্টি (গঠন প্রক্রিয়া), সমাজতান্ত্রিক মজদুর পার্টি -এসব দল কমিউনিস্ট রাজনীতিতে সক্রিয়।
আওয়ামীলীগ নেতৃত্বাধীন মহাজোটের শরিক দলের মধ্যে রয়েছে বাংলাদেশের ওয়ার্কার্স পার্টি, জাতীয় সমাজতান্ত্রিক দল- জাসদ (ইনু), বাংলাদেশ জাতীয় সমাজতান্ত্রিক দল-বাজাসদ (আম্বিয়া-প্রধান), বাংলাদেশের সমাজতান্ত্রিক দল-বাসদ (সৈয়দ রেজাউর রশিদ খান), বাংলাদেশের সাম্যবাদী দল-এমএল (দিলীপ বড়ুয়া), কমিউনিস্ট কেন্দ্র, গণ-আজাদী লীগ, গণতান্ত্রিক মজদুর পার্টি (জাকির), গণতন্ত্রী পার্টি, ন্যাপ (মোজাফফর)। বিএনপি জোটে আছে বাংলাদেশের সাম্যবাদী দল-এমএল (সাঈদ), ন্যাপ (আনোয়ারুল)। তবে আওয়ামীলীগ ও বিএনপি জোটে অন্তর্ভুক্ত এসব দলের অধিকাংশেরই সাংগঠনিক অস্তিত্ব বিলুপ্তপ্রায় এবং অনেকক্ষেত্রে তারা শুধু দলীয় নামসর্বস্ব।
ফুটবল ক্লাব আন্দোরিনিয়া
ফুটবল ক্লাব আন্দোরিনিয়া সান্তো আন্তোনিও (CF Andorinha; সাধারণত সিএফ আন্দোরিনিয়া এবং সংক্ষেপে ফুটবল ক্লাব আন্দোরিনিয়া নামে পরিচিত) হচ্ছে মাদেইরা ভিত্তিক একটি পর্তুগিজ পেশাদার ফুটবল ক্লাব। এই ক্লাবটি ১৯২৫ সালে প্রতিষ্ঠিত হয়েছে। ৫০০ ধারণক্ষমতাবিশিষ্ট আন্দোরিনিয়া স্টেডিয়ামে সোয়ালোস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের সভাপতির দায়িত্ব পালন করছেন দুয়ার্তে সান্তোস।
ঘরোয়া ফুটবলে, ফুটবল ক্লাব আন্দোরিনিয়া এপর্যন্ত ৩টি শিরোপা জয়লাভ করেছে; যার মধ্যে একটি তেরসেইরা দিভিসাও, একটি এএফ মাদেইরা চ্যাম্পিয়নশিপ এবং একটি এএফ মাদেইরা কাপ শিরোপা রয়েছে।   ক্রিস্তিয়ানো রোনালদো ফুটবল ক্লাব আন্দোরিনিয়ার জার্সি গায়ে মাঠ কাঁপিয়েছেন।
কাবুলিওয়ালা (২০০৬-এর চলচ্চিত্র)
চলচ্চিত্রটি ২০০৬ সালের ৪ আগস্ট বাংলাদেশে মুক্তি পায়। মিনি চরিত্রে অভিনয়ের জন্য দিঘী জাতীয় চলচ্চিত্র পুরস্কারে শ্রেষ্ঠ শিশুশিল্পী বিভাগে পুরস্কার লাভ করে।
কাহিনী সংক্ষেপ
রহমত শেখ আফগানিস্তানের কাবুল থেকে আগত একজন ফল বিক্রেতা। সে তার জিনিসপত্র নিয়ে বাংলায় এসে এবং হাঁক ডেকে তা বিক্রি করে। বিক্রি করতে পথে একদিন তার মিনি নামে একটি ছোট মেয়ের সাথে তার পরিচয় হয়। মিনি একজন লেখকের মেয়ে। মিনিকে দেখে রহমতের কাবুলে ফেলে আসা মেয়ের কথা মনে পড়ে। রহমত একটি বোর্ডিংয়ে আরও কিছু কাবুলিওয়ালাদের সাথে থাকত এবং পণ্য বিক্রয় করত।
একদিন রহমত চিঠিতে তার মেয়ের অসুস্থতার খবর পায় এবং দ্রুতই তার দেশে ফিরে যেতে চায়। বিক্রির প্রসারের জন্য সে কয়েকজন ক্রেতা জয়ন্তের কাছে বাকিতে পণ্য বিক্রয় করেছিল। সে তার বাকি টাকা ফেরত নিতে গেলে সেই জয়ন্ত তাকে অপমান করে। এসময় তাদের মধ্যে হাতাহাতির এক পর্যায়ে রহমত তাকে চাকু মারে। আদালতে রহমত ঘটনার সত্যতা স্বীকার করে। জজ তার সততায় মুগ্ধ করে মৃত্যুদন্ডের পরিবর্তে তাকে ১০ বছরের কারাদন্ড দেয়।
সঙ্গীত
কাবুলিওয়ালা চলচ্চিত্রের গানের সুর করেছেন সগীর আহমেদ। আবহ সঙ্গীত পরিচালনা করেছেন এম আর নীলু।
দিলীপ কুমার
দিলীপ কুমার (दिलीप कुमार; ১১ ডিসেম্বর ১৯২২ – ৭ জুলাই ২০২১, জন্ম নাম মুহাম্মদ ইউসুফ খান) ছিলেন একজন ভারতীয় চলচ্চিত্র অভিনেতা, যিনি "ট্রাজেডি কিং" নামে সুপরিচিত, এবং সত্যজিৎ রায়ের মতন কিংবদন্তি বাংলা চলচ্চিত্র নির্মাতার মতে সর্বশেষ তিনি ছিলেন রচনাশৈলী একজন গুণী অভিনেতা। তিনি ১৯৪৪ সালে "বোম্বে টকিজের" ব্যানারে "জোয়ার ভাটা" চলচ্চিত্রে অভিনয়ের মাধ্যমে চলচ্চিত্র শিল্পে পদার্পণ করেন। তিনি চলচ্চিত্র শিল্প ছয় দশকের অধিক সময় ধরে বিচরণ করেছেন এবং অভিনয় করেছেন ৬০টির বেশি ছায়াছবিতে। তিনি বিভিন্ন ধরনের বৈচিত্রময় ভূমিকায় অভিনয় করেছেন, যেমন- রোমান্টিক ধাঁচের চলচ্চিত্র হিসেবে ১৯৪৯ সালের আন্দাজ, ১৯৫২ সালের বেপরোয়া বা হঠকারী এবং চালবাজ চরিত্রে আন, ১৯৫৫ সালে নাটকীয় চলচ্চিত্র দেবদাস, ১৯৫৫ সালের হাস্যরসাত্মক চলচ্চিত্র আজাদ, ১৯৬০ সালে ঐতিহাসিক চলচ্চিত্র মুঘল-ই-আজম, এবং ১৯৬১ সালের সামাজিক ঘরানার চলচ্চিত্র গঙ্গা যমুনা।
ভারত সরকার ১৯৯১ সালে তাকে পদ্মভূষণ পুরস্কারে পদক দিয়ে সম্মানিত করেন এবং ১৯৯৪ সালে ভারতীয় চলচ্চিত্রের প্রতি তার অবদানসমূহের জন্য দাদাসাহেব ফালকে পুরস্কার পদকে ভূষিত করেন এবং রাজ্যসভায় তাকে একটি নির্দিষ্ট সময়ের জন্য ভারতীয় পার্লামেন্টের উচ্চকক্ষের সদস্য মনোনীত করা হয়। তিনি ১৯৫৪ সালে ফিল্মফেয়ার শ্রেষ্ঠ অভিনেতার পুরস্কার প্রথম পদক গ্রহণ করা ব্যক্তি এবং এখনও পর্যন্ত সবচেয়ে বেশিবার ফিল্মফেয়ার পুরস্কার পাওয়ার ইতিহাস তার ঝুলিতে যিনি এখনও পর্যন্ত মোট আটটি বিভাগে পুরস্কার জিতেছেন। সমালোচকরা হিন্দি চলচ্চিত্রের ইতিহাসে সর্বকালের সর্বশ্রেষ্ঠ অভিনেতা হিসেবে তাকে প্রশংসিত করেন।  একটি ব্লগ পোস্টে অমিতাভ বচ্চন সর্বকালের সর্বশ্রেষ্ঠ অভিনেতা হিসেবে দিলীপ কুমারকে বেছে নিয়ে বিবৃতি প্রদান করেন।
প্রাথমিক জীবন
দিলীপ কুমার পাকিস্তানের খাইবারে মুহাম্মদ ইউসুফ খান নাম নিয়ে ১১ ডিসেম্বর ১৯২২ সালে একটি মুসলিম সম্ভ্রান্ত পরিবারে জন্মগ্রহণ করেন। তার পিতা লালা গোলাম সারওয়ার একজন ফলের ব্যবসায়ী ছিলেন যিনি (মহারাষ্ট্র, ভারত) পেশোয়ার ও দেওলালীর মধ্যে ফলের বাগানের মালিক। তার মাতার নাম আয়েশা বেগম। দিলীপ কুমার নাসিকের কাছাকাছি মর্যাদাপূর্ণ দেওলিয়ার বার্নস স্কুল থেকে প্রাথমিক শিক্ষা জীবন শুরু করেন। ১৯৩০ সালে শেষ সময়ে, ১২ সদস্যর পরিবার নিয়ে মুম্বাইয়ে পাড়ি জমান। ১৯৪০ সালে দিলীপ কুমার পুনে বাড়ি ছাড়েন যেখানে তিনি ব্রিটিশ সৈন্যদের জন্য পরিচালিত একটি ক্যান্টিনে কাজ নেন। একজন ক্যান্টিন মালিক এবং একজন শুষ্ক ফল সরবরাহকারী হিসাবে তার কর্মজীবন শুরু করেন। ১৯৪৩ সালে, "বম্বে টকিজ" এর মালিকানাধীন অভিনেত্রী দেবিকা রানী ও তার স্বামী হিমাংশু রাই পুনের অন্ধ সামরিক ক্যান্টিনে দিলীপ কুমারের সাথে সমঝোতার প্রচেষ্টা করেন। এবং ১৯৪৪ সালের "জোয়ার ভাটা" চলচ্চিত্রটির জন্য দিলীপকে প্রধান চরিত্রে অন্তর্ভুক্ত করেন এবং এই চলচ্চিত্রটিতে অভিনয়ের মাধ্যমে বলিউড শিল্পে প্রবেশ করেন। তার প্রকৃত নাম মুহাম্মদ ইউসুফ খান হলেও হিন্দি লেখক ভগবতি চরণ বর্মা তাকে স্ক্রীননেম দিলীপ কুমার দেন। এটা বিশ্বাস করা হয় যে দিলীপ কুমার বিভিন্ন ভাষায় কথা বলতে পারেন; যেমন: ইংরেজি, হিন্দি, উর্দু এবং পুশতু ভাষা।
কর্মজীবন
দিলীপ কুমার এর প্রথম চলচ্চিত্র "জোয়ার ভাটা" (১৯৪৪) অলক্ষিত ছিল যা তাকে খ্যাতির চূড়ায় না পৌছাতে সাহায্য না করলেও পরবর্তীতে ১৯৪৭ সালে "নুর জাহানের" বিপরীতে "জঙ্গু" বক্স অফিসে তার প্রথম ব্যবসা সফল চলচ্চিত্রসহ ব্যাপক প্রশংসা অর্জন করেন। তার পরবর্তী গুরুত্বপূর্ণ ব্যাবসাসফল চলচ্চিত্র ছিল "শহীদ" (১৯৪৮)। তিনি বলেন, তিনি একটি ত্রিভূজ প্রেমের গল্পে রাজ কাপুর ও নার্গিস পাশাপাশি অভিনয় করেন যা মেহবুব খানের ১৯৪৯ সালের আন্দাজ সঙ্গে তার যুগান্তকারী ভূমিকা পেয়েছিলেন। তিনি ১৯৫০ সালের ব্যবসা সফল বিয়োগান্তক ভূমিকায় অভিনয় করেন; জোগান (১৯৫০), দীদার (১৯৫১), দাগ (১৯৫২), দেবদাস (১৯৫৫), ইহুদী (১৯৫৮) ও মধুমতি (১৯৫৮)। তিনি মেহবুব খানের "অমর" (১৯৫৪) সালের একটি চলচ্চিত্রে খলনায়কের চরিত্রে অভিনয় করেন। এই ছায়াছবিটি তাকে  "ট্রাজেডি রাজা" হিসাবে পর্দায় প্রতিষ্ঠিত করেন। তিনি "দাগ" চলচ্চিত্রটির জন্য ফিল্মফেয়ার শ্রেষ্ঠ অভিনেতার পুরস্কার জিতে নেওয়া প্রথম অভিনেতা ছিলেন এবং দেবদাস চলচ্চিত্রটির জন্য আবারও পুরস্কার প্রাপ্তির সামনে হাজির হন। তিনি নার্গিস, কামিনী কুশল, মিনা কুমারী, মধুবালা এবং বৈজয়ন্তীমালা-সহ সময়ের শীর্ষ অনেক জনপ্রিয় অভিনেত্রীদের সঙ্গে জুটি গড়ে তোলেন।
সামাজিক অবস্থা
দিলীপ কুমার ভারত ও পাকিস্তানের মানুষদের কাছাকাছি একসাথে আনার প্রচেষ্টায় সক্রিয় রয়েছেন। তিনি রাজ্যসভার একটি নির্দিষ্ট সময়ের জন্য ভারতীয় পার্লামেন্টের উচ্চকক্ষ সদস্য মনোনীত হয়েছিলেন।
তাকে ১৯৯৪ সালে দাদাসাহেব ফালকে পুরস্কার প্রদান করা হয়। ১৯৯৮ সালে তাকে পাকিস্তানের সরকার দ্বারা প্রদত্ত সর্বোচ্চ বেসামরিক পুরস্কার নিশান-ই-ইমতিয়াজ প্রদান করা হয়। তিনি দ্বিতীয় ভারতীয় হিসেবে এই পুরস্কার লাভ করেন। কারগিল যুদ্ধের সময়, শিব সেনা প্রধান বাল ঠাকরে বলেন, "ভারতীয় মাটির উপর যে দেশের ভয়ানক আগ্রাসন উদ্ধৃত" তাই দিলীপ কুমার তার নিশান-ই-ইমতিয়াজ পুরস্কার ফেরত দেওয়ার দাবি করেন। দিলীপ কুমার এটির প্রত্যাখ্যান করে যা বলেন তার অনুবাদ:
ব্যক্তিগত জীবন
দিলীপ কুমার, অভিনেত্রী কামিনী কৌশলের সাথে প্রথম প্রেমে পড়েন, কিন্তু তারা বিয়ে করতে পারেননি। পরবর্তীকালে তিনি রোমাঞ্চকরভাবে অভিনেত্রী মধুবালার সঙ্গে জড়িয়ে পড়েন, কিন্তু তাদের পরিবার এই বিয়েতে বিরোধিতা করে। তিনি ১৯৬৬ সালে তার চেয়ে ২২ বছর কম বয়সী সৌন্দর্য রাণী অভিনেত্রী সায়রা বানুকে বিয়ে করেন। তিনি ১৯৮০ সালে দ্বিতীয়বারের মত আসমা নামের একজন মেয়েকে বিয়ে করেন কিন্তু বিয়ের কিছুদিন পরেই তাদের সংসার শেষ হয়ে যায়।
দিলীপ কুমার তার জীবনে প্রথমবার তার স্ত্রী সায়রা বানুর সাথে ২০১৩ সালে মক্কা ওমরাহ পালন করেন।
পুরস্কার এবং জনপ্রিয়তা
দিলীপ কুমারকে ব্যাপকভাবে হিন্দি চলচ্চিত্রের ইতিহাসে সর্বকালের সর্বশ্রেষ্ঠ অভিনেতাদের একজন হিসেবে বিবেচনা করা হয়।  তিনি একজন ভারতীয় অভিনেতা হিসেবে সর্বোচ্চসংখ্যক পুরস্কার বিজয়ী হওয়ার জন্য গিনেস বিশ্ব রেকর্ড ঝুলিতে নিজের জায়গা দখল করে নেন। তিনি তার অভিনয় জীবন জুড়ে অনেক পুরস্কার পেয়েছেন ৮ বার ফিল্মফেয়ার শ্রেষ্ঠ অভিনেতা পুরস্কার সহ ১৯ বার ফিল্মফেয়ার মনোনয়ন পেয়েছেন। তিনি ১৯৯৩ সাল থেকে ফিল্মফেয়ার আজীবন সম্মাননা পুরস্কার দিয়ে সম্মানিত হন এবং ২৫ জানুয়ারি ২০১৫ তে ভারত সরকার তাকে পদ্মবিভূষণ দেওয়ার ঘোষণা করে; আর তা ১৩ ডিসেম্বর ২০১৫ তারিখে তার জন্মদিন উপলক্ষে তাকে প্রদান করা হয়।
মৃত্যু
বর্ষীয়ান ভারতীয় অভিনেতা দিলীপ কুমার ৭ জুলাই ২০২১, সকালে মুম্বাইয়ের একটি হাসপাতালে চিকিৎসাধীন অবস্থায় মারা যান। তার বয়স হয়েছিল ৯৮ বছর।
চলচ্চিত্রের তালিকা
তিনি ৬৩টি চলচিত্রে অভিনয় করেন। তন্মধ্যে-
আমঝুপি নীলকুঠি
আমঝুপি নীলকুঠি মেহেরপুর জেলায় অবস্থিত তৎকালীন ইংরেজ নীলকুঠি ও বাংলাদেশের প্রত্নতাত্ত্বিক নিদর্শন। এটি মেহেরপুর জেলা থেকে ৬ কিলোমিটার পূর্বে আমঝুপি নামক গ্রামে অবস্থিত। এর পাশেই রয়েছে কাজলা নদী।
ইতিহাস
উপমহাদেশে নীলচাষের অবসানের পর বাংলাদেশ প্রতিষ্ঠিত হলে ১৯৭২ সালে এটি প্রথম সংরক্ষণের উদ্যোগ গ্রহণ করা হয়। এই প্রত্নতাত্ত্বিক নিদর্শনটি তৈরির শুরুর দিকে নীলকুঠি হিসেবে ব্যবহার করলেও ক্রমেই এটি ইস্ট ইন্ডিয়া কোম্পানির অফিস হিসেবে ব্যবহৃত হতে থাকে। ইতিহাসবিদদের মতে, এই নীলকুঠিটি খুব সম্ভবত ১৮০০-এর দশকে প্রতিষ্ঠিত হয়েছিল।
কুঠিটিতে কেনি, সিম্পসন, জেমস হিল, ফারগুন ক্রফোর্ড, ওয়ার্টস, হ্যামিল্টন এবং আরও অনেক ইংরেজ শাসকদের অত্যাচার ও শোষণের সাক্ষ্য রয়েছে।
অবকাঠামো
আমঝুপি নীলকুঠিটির দুটি প্রবেশপথ রয়েছে। পুরো নীলকুঠি কমপ্লেক্সটি ৭৭ একরের বেশি জায়গাজুড়ে অবস্থিত। কমপ্লেক্সের মাঝখানে কুঠির মূল ভবনটি অবস্থিত ও এর দুপাশে রয়েছে ফুল বাগান। মাঝখানের প্রধান ভবনটির ভিতর রয়েছে ১৫টি কক্ষ। এছাড়াও ভবনটিতে রয়েছে বড় হল রুম, খাবার কক্ষ, নাচঘর ও অতিথিদের থাকার কক্ষ।
শামাল জেলা
শামাল জেলা (شمال ولسوالۍ, ) আফগানিস্তানের খোস্ত প্রদেশের পশ্চিম অংশে অবস্থিত একটি জেলা। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৩৬,৩০০ জন এর মত। ভৌগোলিক অবস্থান অনুযায়ী জেলাটির পশ্চিমে পাক্তিয়া প্রদেশ, পূর্বে নাদির শাহ কোট জেলা এবং দক্ষিণে স্পেরা জেলা সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১২,২০০ জন এর মত। জেলাটির কেন্দ্রীয় এলাকার নাম হচ্ছে শামাল, যেটি জেলার পূর্ব অংশে অবস্থিত। পরবর্তীতে জেলাটিকে পাক্তিয়া প্রদেশ থেকে স্থানান্তরিত করে খোস্ত প্রদেশে স্থানান্তরিত করা হয়।
ক্রিস্টোফার ইনেস
ক্রিস্টোফার ইনেস (১৯৪১ - ১৯ জুন ২০১৭) ছিলেন ইংরেজি শিল্পকলার একজন কানাডী ইতিহাসবিদ, একজন কানাডা রিসার্চ চেয়ার এবং ইয়র্ক বিশ্ববিদ্যালয়ের বিশিষ্ট গবেষণা অধ্যাপক। তিনি কানাডার রয়্যাল সোসাইটির একজন সভ্য ছিলেন।
ইস্টার্ন ডেডিকেটেড ফ্রেট করিডোর
কলকাতা-লুধিয়ানা পণ্য করিডর বা ইস্টার্ন ডেডিকেটেড ফ্রেট করিডর হল সহজে পণ্য পরিবহনের জন্য কলকাতা (ডানকুনি) থেকে লুধিয়ানা পর্যন্ত নির্মাণাধীন পণ্যবাহী রেল করিডর। এই রেল করিডরে শুধু মাত্র রেল ওয়াগান বা মালগাড়ি চলাচল করবে। ফলে সহজে এক স্থান থেকে অন্য স্থানে পণ্য পরিবহন করা যাবে ফলে শিল্পের বিকাশ ঘটবে। এই করিডর এর পাশে মোট ২০ টি শহরে শিল্পতালুক গড়া হবে। রেলপথের জন্য ব্রডগেজ রেল ট্র্যাক ব্যবহার হয়েছে। পূর্ব ডিএফসি'তে দুটি ট্র্যাক থাকবে এবং বিদ্যুতায়িত হবে। পাঞ্জাবের লুধিয়ানা থেকে উত্তরপ্রদেশের খুর্জা (বুলমানশহর) পর্যন্ত ৪০০ কিলোমিটার দীর্ঘ বিভাগটি জমির অভাবের কারণে একক রেল ট্র্যাক দ্বারা নির্মান করা হবে এবং রেলথপটি বিদ্যুতায়িত হবে। পূর্ব মালবাহী করিডোর মোট ১৮৫৮ কিলোমিটার দীর্ঘ হবে। করিডরটি ওয়েস্টার্ন ডেডিকেটেড ফ্রেট কররিডরের উৎপত্তি বিন্দু বা স্থান দাদ্রির পার্শ্ববর্তী স্থান দিয়ে যাবে, যা একটি জংশন হিসাবে পরিষেবা প্রদান করবে।
করিডর
ইস্টার্ন ডেডিকেটেড ফ্রেট করিডর এর মোট দৈর্ঘ্য ১৮৩৯ কিলোমিটার। এই করিডর নির্মানের জন্য বিশ্ব ব্যাংক ₹৪,১৩৫ কোটি টাকা ঋণ দিয়েছে। করিডরটি মোট সাতটি রজ্যের উপর দিয়ে গেছে । রাজ্য গুলি হল- পশ্চিমবঙ্গ, ঝাড়খন্ড , বিহার , উত্তরপ্রদেশ , হরিয়ানা , পাঞ্জাব ।
মালবাহী করিডোরটি প্রথমে ৪৪৭ কিলোমিটার লুধিয়ানা-দাদরি-খুর্জা বিভাগকে একক বিদ্যুতায়িত ট্র্যাক নির্মান করা হবে। এর পর অবশিষ্ট লাইন পশ্চিমবঙ্গের ডানকুনি (কলকাতা) পর্যন্ত বিদ্যুতায়িত ডাবল ট্র্যাক নির্মান করা হবে।  সাহনেওয়াল, দারোহা, সিরহিন্দ, রাজপুরা, আম্বালা, যমুনানগর, সাহারানপুর, মুজাফ্ফরনগর, মিরাট, হাপুর, বুলান্দশহর, আলিগড়, হাতরাস, বরন, টুন্ডলা, ফিরোজাবাদ, ইত্তয়া, কানপুর, এলাহাবাদ এবং মুঘলসরাইসহ গুরুত্বপূর্ণ স্টেশনগুলি অন্তর্ভুক্ত রয়েছে এই করিডোরে। প্রধান লাইনের উপরে পণ্যের চাপ কমানোর জন্য, এই লাইনে অনেকগুলি সংযোগ বা জংশন থাকবে। এই লাইনের প্রস্তাবিত জংশনগুলি হলো ধান্ধারীকালান, সিরহিন্দ, রাজপুরা, খালানৌর, খুর্জা, দাউদখাঁন, টুন্ডলা, ভাউপুর, প্রেমপুর, চেওকী/নেনী, জেওনাথপুর, মুঘলসরাই, গাঁজখবাজ, সোনানগর রেলওয়ে স্টেশন, গোমোহ, অন্ডাল এবং ডানকুনি (পূর্ব টার্মিনাল পয়েন্ট।
অবস্থা
এই করিডোরের ঠিকাদারি কাজের জন্য একাধিক বিভাগে বিভক্ত করা হয়েছে করিডোরটিকে।
পল লাভজয়
পল লাভজয় আফ্রিকান ইতিহাস এবং আফ্রিকান প্রবাসী ইতিহাসের একজন কানাডীয় ইতিহাসবিদ। তিনি বর্তমানে একজন বিশিষ্ট গবেষণা অধ্যাপক এবং ইয়র্ক ইউনিভার্সিটির কানাডা রিসার্চ চেয়ারেরঅধ্যাপক।
স্পেরা জেলা
স্পেরা জেলা আফগানিস্তানের খোস্ত প্রদেশের দক্ষিণ-পশ্চিম অংশে অবস্থিত একটি জেলা। ভৌগোলিক অবস্থান অনুযায়ী জেলাটির সীমানা: দক্ষিণ ও পশ্চিমে পাক্তিয়া প্রদেশের উত্তরে শামাল জেলা সীমানা, পূর্বে এটি নাদির শাহ কোট ও তানি জেলার সীমানা এবং পাকিস্তান সীমানা ঘিরে রেখেছে। গ্রামটির জনসংখ্যা ২১,৫০০ জন। জেলার কেন্দ্রীয় অংশে অবস্থিত স্পেরা গ্রাম অবস্থিত ।
জল ময়ূর
জল ময়ূর (Pheasant-tailed jacana) (যা নেউ, নেউপিপি, পদ্মপিপি বা মেওয়া নামেও পরিচিত) দক্ষিণ-পূর্ব এশিয়ার পাখি। লম্বালেজী অনিন্দ্য সুন্দর পাখিটি বাংলাদেশের দুর্লভ আবাসিক পাখি ‘জল ময়ূর’।  যাকানিদাকে  পরিবারভুক্ত পাখিটির বৈজ্ঞানিক নাম:  হায়দফাসিয়ানো চিরুরগাস  ।
বর্ণনা
২৫ সেন্টিমিটার লম্বা লেজসহ পাখির দেহের দৈর্ঘ্য দাঁড়ায় ৩৯ থেকে ৫৮ সেন্টিমিটার। ওজনে পুরুষ ১১৩ থেকে ১৩৫ গ্রাম। স্ত্রী প্রজাতির পাখি ২০৫ থেকে ২৬০ গ্রাম হয়। জল ময়ূর হাওর, বিল, হ্রদ এবং মিঠাপানির জলাভূমিতে বাস করে। দেশের প্রায় সব বিভাগেই দেখা যায় এ পাখিটি।
গ্রীষ্মকালে একাকী বা জোড়ায় ও শীতকালে ঝাঁক বেঁধে বিচরণ করে। ভাসমান পাতার ওপর হেঁটে হেঁটে জলজ উদ্ভিদে থাকা পোকা-মাকড় ও অমেরুদণ্ডী প্রাণী, জলজ উদ্ভিদের কচি পাতা, অঙ্কুর ও বীজ খায়।
আচার-আচরণ
বাম|থাম্ব প্রজননকালে জল ময়ূর অত্যন্ত সুন্দর হয়ে ওঠে। প্রজননকারী পাখির মাথা, গলা ও ডানার পালক সাদা থাকে। ঘাড় সোনালি-হলুদ, পিঠ গাঢ় বাদামি, বুক-পেট কালচে-বাদামি ও লেজ কালচে হয়। একটি কালচে-খয়েরি রেখা মাথা ও ঘাড়-গলার সাদা ও সোনালি-হলুদ রংকে পৃথক করেছে। ঠোঁট নীলচে হয়। চোখ বাদামি ও পা নীলাভ-কালো।
স্ত্রী-পুরুষ দেখতে একই রকম। প্রজননকালে পুরুষ শাপলা ও পদ্মপাতা বা এ জাতীয় ভাসমান কোনো উদ্ভিদের পাতার ওপর বাসা বানায়। স্ত্রী এতে চারটি জলপাই-বাদামি চকচকে ডিম পেড়ে চলে যায়। পুরুষ একাই ডিমে ২৩ থেকে ২৬ দিন তা দিয়ে বাচ্চা ফোটায়। ডিম থেকে ফোটার সঙ্গে সঙ্গেই হাঁটতে, সাঁতরাতে ও ডুব দিতে পারে। প্রায় দুই মাস পর্যন্ত বাবার তত্ত্বাবধানে থাকে।
মিউটেশন বা জাত
এ পাখির তিন ধরনের প্রজাতি রয়েছে। নেউ, নেউপিপি এবং পদ্মপিপি বা মেওয়া নামেও পরিচিত।
সিমরান চৌধুরী
সিমরান চৌধুরী একজন ভারতীয় অভিনেত্রী, যিনি মূলত তেলুগু চলচ্চিত্রে অভিনয় করেন। তিনি মিস অন্ধ্রপ্রদেশ ২০১২, টলিউড মিস হায়দ্রাবাদ ২০১২ এবং ফেমিনা মিস ইন্ডিয়া তেলেঙ্গানা ২০১৭-এর খেতাব জিতেছেন। সিমরান ২০১৪ সালে তেলুগু চলচ্চিত্র হাম তুম দিয়ে চলচ্চিত্রে অভিষেক করেন। তিনি একজন প্রশিক্ষিত শাস্ত্রীয় নৃত্যশিল্পী, যোগ অনুশীলনকারী এবং কলেজ পর্যায়ের বাস্কেটবল খেলোয়াড় ছিলেন।
প্রারম্ভিক জীবন
সিমরানের জন্ম ভারতের হায়দ্রাবাদে। তিনি ডিআরএস ইন্টারন্যাশনাল স্কুল, হায়দ্রাবাদ থেকে তার বিদ্যালয়-পাঠ সম্পন্ন করেছেন এবং হায়দ্রাবাদের সেন্ট ফ্রান্সিস কলেজ ফর উইমেন থেকে স্নাতক সম্পন্ন করেছেন।
কর্মজীবন
সিমরান চৌধুরী একজন মডেল হিসাবে তার কর্মজীবন শুরু করেছিলেন এবং অনেক প্রতিযোগিতায় অংশগ্রহণ করেছিলেন। তিনি ২০১২ সালে মিস অন্ধ্র প্রদেশ, টলিউড মিস হায়দ্রাবাদ, ২০১৭ সালে ফেমিনা মিস ইন্ডিয়া তেলেঙ্গানা, মিস ট্যালেন্টেডের খেতাব জিতেছিলেন। তিনি ২০১৪ সালে তেলুগু চলচ্চিত্র হাম তুম থেকে তার অভিনয় জীবন শুরু করেন।
বাইরগনিয়া
বাইরগনিয়া (Bairgania) ভারতের বিহার রাজ্যের সীতামারহি জেলার একটি শহর এবং তালিকাভুক্ত এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে বাইরগনিয়া শহরের জনসংখ্যা হল ৩৪,৮২১ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৪৩%। পুরুষদের মধ্যে সাক্ষরতার হার ৫৩% এবং নারীদের মধ্যে এই হার ৩২%। সারা ভারতের সাক্ষরতার হার ৫৯.৫%, তার চাইতে বাইরগনিয়া এর সাক্ষরতার হার বেশি।
এই শহরের জনসংখ্যার ২০% হল ৬ বছর বা তার কম বয়সী।
মানিক চৌধুরী
কমান্ড্যান্ট মানিক চৌধুরী (২০ ডিসেম্বর ১৯৩৩ - ১০ জানুয়ারি ১৯৯১) হলেন একজন প্রখ্যাত বাংলাদেশী রাজনীতিবিদ ও মুক্তিযোদ্ধা। স্বাধীনতা ও মুক্তিযুদ্ধে অসাধারণ অবদানের জন্য তিনি ২০১৫ সালে স্বাধীনতা পুরস্কার লাভ করেন।
মহান মুক্তিযুদ্ধের বীর মুক্তিযোদ্ধা ও ভাষা সৈনিক প্রয়াত কমান্ড্যান্ট মানিক চৌধুরীর ৮৭ তম জন্মবাষির্কীতে গত ২০ ডিসেম্বর ২০২০ইং উন্মুক্ত হয়েছে ‘হবিগঞ্জ মুক্তিযুদ্ধ জাদুঘর ও মানিক চৌধুরী পাঠাগার’। এটি প্রধানমন্ত্রী শেখ হাসিনার সম্মতি ও কমান্ড্যান্ট কন্যা আমাতুল কিবরিয়া কেয়া চৌধুরীর নিরলস প্রচেষ্টার এক স্বপ্ন বাস্তবায়ন । এই ভবনটি কমান্ড্যান্ট মানিক চৌধুরীর নিজস্ব ভূমির  উপর প্রতিষ্ঠা করা হয়েছে ।
ভবনে দোতলায় আছে কমান্ড্যান্ট মানিক চৌধুরীর নামে একটি অত্যাধুনিক পাঠাগার। এতে রয়েছে দেশ বিদেশের বরেণ্য লেখকের বই। সপ্তাহের শুক্রবার, শনিবার ও মঙ্গলবার খোলা থাকে এ পাঠাগার । দৃষ্টিনন্দন ও কল্যাণমুখী এ পাঠাগার স্থানীয় শিক্ষার্থীদের ভবিষ্যত বাতিঘর হিসেবে সমাদৃত ।
অসাম্প্রদায়িক মনোভাবের স্পষ্ট নিদর্শন স্বরূপ এ পাঠাগার ধারণ করছে বিভিন্ন ধর্মীয় গ্রন্থাদি।
(তথ্য সংগ্রহ : ধীমান চন্দ্র দাশ, শিক্ষার্থী সদস্য, মানিক চৌধুরী জাদুঘর ও পাঠাগার )
জন্ম ও পারিবারিক পরিচিতি
তিনি ১৯৩৩ সালের ২০ ডিসেম্বর হবিগঞ্জ জেলার বাহুবল উপজেলায় জন্মগ্রহণ করেন। তার সন্তান এডভোকেট আমাতুল কিবরিয়া কেয়া চৌধুরী সংসদ সদস্য হিসাবে হবিগঞ্জ জেলার প্রতিনিধিত্ব করেন।
মুক্তিযুদ্ধে অবদান
বৃহত্তর সিলেটে মুক্তিযুদ্ধ পরিচালনায় বিশেষ ভূমিকা রাখেন তিনি; মুক্তিযুদ্ধের সম্মুখ সমরে সরাসরি অংশগ্রহণের পাশাপাশি মুক্তিযোদ্ধাদেরও সংগঠিত করেন তিনি।
“কমান্ড্যান্ট” উপাধী লাভ
মুক্তিযুদ্ধে অংশ গ্রহণ করতে অস্ত্রের প্রয়োজন তার নেতৃত্বে হবিগঞ্জ সরকারি অস্ত্রাগার লুট করা হয় এবং এপ্রিলের প্রথম দিকে সরাসরি অংশ নেন সিলেট অঞ্চলের সবচেয়ে রক্তক্ষয়ী ও বড় যুদ্ধ হিসাবে পরিচিত শেরপুর-সাদিপুর যুদ্ধে। সম্মুখ সমরে অংশ নেয়ার পাশাপাশি ৩ নং ও ৪ নং সেক্টরে সৈন্য, অস্ত্র, খাদ্য সরবরাহসহ ভারতের খাৈয়াই ও কৈলাশহরের মুক্তিযোদ্ধাদের যুদ্ধ প্রশিক্ষণের দায়িত্ব পালন করায় মুক্তিযুদ্ধকালীন সময়ে চীফ অব স্টাফ মেজর জেনারেল এম. এ. রব তাকে সিভিলিয়ান হওয়া সত্ত্বেও “কমান্ড্যান্ট” উপাধিতে ভূষিত করেন।
রাজনৈতিক জীবন
তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের সাধারণ নির্বাচনে হবিগঞ্জ থেকে এম.এন.এ. এবং ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন সিলেট-১৮ আসন থেকে সংসদ সদস্য নির্বাচিত হন। ১৭ জুলাই ১৯৭৫ সালে তিনি বাকশাল সরকারের হবিগঞ্জ মহকুমার গভর্নর নিযুক্ত হন। তিনি আওয়ামী লীগের কেন্দ্রীয় কার্যনির্বাহী সংসদের কৃষি বিষয়ক সম্পাদক ছিলেন। বঙ্গবন্ধু হত্যাকাণ্ডের পর প্রতিবাদের জন্য মানিক চৌধুরীকে গ্রেপ্তার করে চার বছর কারারুদ্ধ করে রাখা হয়।
মৃত্যু
তিনি অসুস্থ হয়ে পড়লে প্রয়োজনীয় অর্থের অভাবে যথাযথ চিকিৎসা, এমনকি একজন মুক্তিযোদ্ধা হয়েও পিজি হাসপাতালে কোনো ওয়ার্ডে একটি সিট বরাদ্দ পাননি। এমতাবস্থায়  ১৯৯১ সালের ১০ জানুয়ারি তিনি মৃত্যুবরণ করেন।
পুরস্কার ও সম্মননা
“শ্যামল” প্রকল্পের জন্য তিনি ১৯৭৪ সালে বঙ্গবন্ধু শেখ মুজিবুর রহমান এর নিকট থেকে “বঙ্গবন্ধু কৃষি পদক” গ্রহণ করেন।
স্বাধীনতা ও মুক্তিযুদ্ধে অনন্য অবদানের স্বীকৃতি স্বরূপ তাকে ২০১৫ সালের “মরণোত্তর” স্বাধীনতা পুরস্কার প্রদান করা হয়।
বৈদ্যবাটী পৌরসভা
বৈদ্যবাটী পৌরসভা হল ভারতের পশ্চিমবঙ্গ রাজ্যের হুগলি জেলার শ্রীরামপুর মহকুমার অন্তর্গত বৈদ্যবাটী ও তার পার্শ্ববর্তী অঞ্চলগুলির (শেওড়াফুলি ও অংশত ছাতরা) স্থানীয় পৌর স্বায়ত্তশাসন সংস্থা।
ইতিহাস
১৮৬৯ সালে বৈদ্যবাটী পৌরসভা প্রতিষ্ঠিত হয়।
ভূগোল
বৈদ্যবাটী পৌর এলাকার আয়তন ১২.০৩ বর্গ কিলোমিটার এবং.২০১১ সালের জনগণনার প্রতিবেদন অনুযায়ী এই পৌর এলাকার মোট জনসংখ্যা ১২১,১০০।